CELEX: 32008R0364
Language: el
Date: 2008-04-23 00:00:00
Title: Κανονισμός (ΕΚ) αριθ. 364/2008 της Επιτροπής, της 23ης Απριλίου 2008 , για την εφαρμογή του κανονισμού (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου όσον αφορά το τεχνικό μορφότυπο για τη διαβίβαση στατιστικών σχετικά με αλλοδαπές συνδεόμενες επιχειρήσεις και τις παρεκκλίσεις που μπορούν να χορηγηθούν σε κράτη μέλη

24.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 112/14
            
         
      ΚΑΝΟΝΙΣΜΌΣ (ΕΚ) αριθ. 364/2008 ΤΗΣ ΕΠΙΤΡΟΠΉΣ
   
   της 23ης Απριλίου 2008
   για την εφαρμογή του κανονισμού (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου όσον αφορά το τεχνικό μορφότυπο για τη διαβίβαση στατιστικών σχετικά με αλλοδαπές συνδεόμενες επιχειρήσεις και τις παρεκκλίσεις που μπορούν να χορηγηθούν σε κράτη μέλη
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 716/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, περί κοινοτικών στατιστικών για τη διάρθρωση και τη δραστηριότητα των αλλοδαπών συνδεόμενων επιχειρήσεων (1), και ιδίως το άρθρο 9 παράγραφος 1 στοιχεία α) και β),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 716/2007 θέσπισε ένα κοινό πλαίσιο για τη συστηματική κατάρτιση κοινοτικών στατιστικών όσον αφορά τη διάρθρωση και τη δραστηριότητα των αλλοδαπών συνδεόμενων επιχειρήσεων.
            
         
               (2)
            
            
               Είναι αναγκαίο να καθοριστούν το τεχνικό μορφότυπο και η διαδικασία για τη διαβίβαση των στατιστικών σχετικά με τις αλλοδαπές συνδεόμενες επιχειρήσεις που απαριθμούνται στα παραρτήματα I, II και III του κανονισμού (ΕΚ) αριθ. 716/2007 ώστε να παραχθούν συγκρίσιμα και εναρμονισμένα στοιχεία μεταξύ των κρατών μελών, με σκοπό τη μείωση του κινδύνου σφαλμάτων κατά τη διαβίβαση στοιχείων και την επιτάχυνση της επεξεργασίας των στοιχείων που συλλέγονται και της διάθεσής τους στους χρήστες. Πρέπει συνεπώς να καθοριστούν τα μέσα εφαρμογής, τα οποία συμπληρώνονται με τις οδηγίες που περιέχονται στο εγχειρίδιο συστάσεων της Eurostat σχετικά με την κατάρτιση στατιστικών των αλλοδαπών συνδεόμενων επιχειρήσεων, όπως αυτό αναθεωρείται τακτικά.
            
         
               (3)
            
            
               Είναι επίσης αναγκαίο να χορηγηθούν παρεκκλίσεις από τις διατάξεις του κανονισμού (ΕΚ) αριθ. 716/2007 ώστε να επιτραπεί στα κράτη μέλη να προβούν στις αναγκαίες τροποποιήσεις των εθνικών στατιστικών συστημάτων τους. Αυτό αφορά ιδιαίτερα την ανάπτυξη νέων στατιστικών μητρώων και μεθόδων συλλογής στοιχείων. Το ιδιαίτερο πρόβλημα για τις FATS εξαγωγής είναι ότι η στατιστική μονάδα ανάλυσης διαφέρει από την μονάδα αναφοράς και δεν είναι μόνιμος κάτοικος στα κράτη μέλη.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το τεχνικό μορφότυπο που αναφέρεται στο άρθρο 9 παράγραφος 1 στοιχείο α) του κανονισμού (ΕΚ) αριθ. 716/2007 για την κοινή ενότητα για τις στατιστικές εισαγωγής σχετικά με τις αλλοδαπές συνδεόμενες επιχειρήσεις είναι όπως ορίζεται στο παράρτημα Ι του παρόντος κανονισμού.
   Άρθρο 2
   Τα κράτη μέλη εφαρμόζουν το μορφότυπο που αναφέρεται στο άρθρο 1 για τα στοιχεία σχετικά με το πρώτο έτος αναφοράς που αναφέρεται στο τμήμα 4 παράγραφος 1 του παραρτήματος I του κανονισμού (ΕΚ) αριθ. 716/2007 και σχετικά με τα επόμενα έτη.
   Άρθρο 3
   Το τεχνικό μορφότυπο που αναφέρεται στο άρθρο 9 παράγραφος 1 στοιχείο α) του κανονισμού (ΕΚ) αριθ. 716/2007 για την κοινή ενότητα για τις στατιστικές εξαγωγής σχετικά με τις αλλοδαπές συνδεόμενες επιχειρήσεις είναι όπως ορίζεται στο παράρτημα II του παρόντος κανονισμού.
   Άρθρο 4
   Τα κράτη μέλη εφαρμόζουν το μορφότυπο που αναφέρεται στο άρθρο 3 για τα στοιχεία σχετικά με το πρώτο έτος αναφοράς που αναφέρεται στο τμήμα 4 παράγραφος 1 του παραρτήματος II του κανονισμού (ΕΚ) αριθ. 716/2007 και σχετικά με τα επόμενα έτη.
   Άρθρο 5
   Τα στοιχεία που πρέπει να υποβάλλονται σύμφωνα με τον κανονισμό (ΕΚ) αριθ. 716/2007 διαβιβάζονται σε ηλεκτρονική μορφή από τις αρμόδιες εθνικές αρχές στην Επιτροπή (Eurostat). Το μορφότυπο διαβίβασης είναι σύμφωνο με τα πρότυπα ανταλλαγής στοιχείων που καθόρισε η Επιτροπή (Eurostat). Τα στοιχεία διαβιβάζονται ή τηλεφορτώνονται ηλεκτρονικά στο ενιαίο σημείο εισόδου στοιχείων που διατηρεί η Επιτροπή (Eurostat).
   Τα κράτη μέλη εφαρμόζουν τα πρότυπα και τις κατευθυντήριες γραμμές ανταλλαγής που παρέχονται από την Επιτροπή (Eurostat) σύμφωνα με τις απαιτήσεις του παρόντος κανονισμού.
   Άρθρο 6
   Τα κράτη μέλη παρέχουν, για κάθε αποστολή στοιχείων, τα αναγκαία στοιχεία μεταδεδομένων στην Επιτροπή (Eurostat) σε ηλεκτρονική μορφή και στη διάρθρωση που καθορίζεται στην πιο πρόσφατη έκδοση του εγχειριδίου συστάσεων της Eurostat για την κατάρτιση στατιστικών για τις αλλοδαπές συνδεόμενες επιχειρήσεις.
   Άρθρο 7
   Οι παρεκκλίσεις που αναφέρονται στο άρθρο 9 παράγραφος 1 στοιχείο β) του κανονισμού (ΕΚ) αριθ. 716/2007 απαριθμούνται στο παράρτημα III του παρόντος κανονισμού.
   Άρθρο 8
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2008.
      
         
            Για την Επιτροπή
         
         Joaquín ALMUNIA
         
         
            Μέλος της Επιτροπής
         
      
   
   
      (1)  ΕΕ L 171 της 29.6.2007, σ. 17.
   
      ΠΑΡΑΡΤΗΜΑ I
      ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΔΙΑΒΙΒΑΣΗ ΣΤΑΤΙΣΤΙΚΩΝ ΕΙΣΑΓΩΓΗΣ ΣΧΕΤΙΚΑ ΜΕ ΑΛΛΟΔΑΠΕΣ ΣΥΝΔΕΟΜΕΝΕΣ ΕΠΙΧΕΙΡΗΣΕΙΣ
      1.   Εισαγωγή
      Η τυποποίηση των δομών εγγραφής των στοιχείων είναι θεμελιώδης για την αποτελεσματική επεξεργασία των δεδομένων. Αποτελεί αναγκαίο στάδιο για την παροχή στοιχείων στα πρότυπα της ανταλλαγής δεδομένων που καθόρισε η Επιτροπή (Eurostat).
      Τα στοιχεία διαβιβάζονται ως σύνολο εγγραφών, μεγάλο μέρος των οποίων περιγράφει τα χαρακτηριστικά των στοιχείων (χώρα, έτος αναφοράς, οικονομική δραστηριότητα, γεωγραφική κατανομή κ.λπ.). Τα ίδια τα στοιχεία είναι αριθμοί που μπορούν να συνδεθούν με σημαίες και επεξηγηματικές υποσημειώσεις που χρησιμοποιούνται για την προσθήκη επεξηγήσεων σε στοιχεία οι οποίες παρέχουν στους χρήστες πρόσθετες πληροφορίες όσον αφορά, π.χ. εξαιρετικά ακραίες μεταβολές από έτος σε έτος. Παρέχεται ένα αρχείο ανά σειρά δεδομένων.
      Τα εμπιστευτικά στοιχεία πρέπει να διαβιβάζονται με εγγραφή της πραγματικής τιμής στο πεδίο τιμών και προσθήκη σημαίας που δείχνει τον εμπιστευτικό χαρακτήρα των στοιχείων που προστίθενται στην εγγραφή. Τα κράτη μέλη πρέπει να παρέχουν όλα τα επίπεδα ομαδοποίησης των κατανομών, όπως ορίζεται στον κανονισμό (ΕΚ) αριθ. 716/2007. Επιπλέον, τα στοιχεία πρέπει να περιέχουν όλες τις δευτερεύουσες σημαίες εμπιστευτικότητας σύμφωνα με τους κανόνες εμπιστευτικότητας που υπάρχουν σε εθνικό επίπεδο.
      Τα κράτη μέλη πρέπει να παρέχουν πλήρη σύνολα για όλες τις σειρές δεδομένων που πρέπει να παρέχονται, συμπεριλαμβανομένων των εγγραφών για όλα τα στοιχεία που απαιτούνται από τον κανονισμό (ΕΚ) αριθ. 716/2007 που δεν είναι διαθέσιμα, δηλαδή τα οποία δεν συλλέγονται στο κράτος μέλος. Τα στοιχεία για δραστηριότητες/φαινόμενα που δεν υπάρχουν στο κράτος μέλος πρέπει να σημειώνονται στην εγγραφή ως 0 (κωδικός «0» στο πεδίο τιμών). Ο κωδικός «0» στο πεδίο τιμών μπορεί επίσης να χρησιμοποιηθεί για δραστηριότητες οι οποίες υπάρχουν μεν αλλά για τις οποίες τα στοιχεία έχουν χαμηλή τιμή και, μετά τη στρογγυλοποίηση, ισούνται με 0. Τα νομισματικά στοιχεία πρέπει να εκφράζονται σε χιλιάδες εθνικών νομισματικών μονάδων (χιλιάδες ευρώ για τις χώρες της ευρωζώνης). Οι χώρες που προσχωρούν στην ευρωζώνη υποβάλλουν σε ευρώ αντί σε εθνικό νόμισμα τα νομισματικά στοιχεία σχετικά με το έτος προσχώρησης.
      2.   Αναγνωριστικό ταυτότητας συνόλου δεδομένων
      Το ακόλουθο αναγνωριστικό ταυτότητας συνόλου δεδομένων θα χρησιμοποιηθεί για την υποβολή των στατιστικών εισαγωγής σχετικά με τις αλλοδαπές συνδεόμενες επιχειρήσεις:
      
                   
               
               
                  Για τη σειρά 1G: SBSFATS_1GA1_A.
               
            
                   
               
               
                  Για τη σειρά 1G2: SBSFATS_1GB1_A
               
            3.   Δομή δεδομένων και ορισμός πεδίων
      Το τμήμα αυτό προβαίνει σε επισκόπηση της δομής των δεδομένων και ορίζει τα πεδία, τους κωδικούς και τα ιδιοχαρακτηριστικά που πρέπει να χρησιμοποιούνται. Οι κωδικοί που πρέπει να χρησιμοποιούνται βρίσκονται στην πιο πρόσφατη έκδοση του εγχειριδίου συστάσεων σχετικά με την κατάρτιση στατιστικών για τις αλλοδαπές συνδεόμενες επιχειρήσεις που αναφέρονται στο άρθρο 7 του κανονισμού (ΕΚ) αριθ. 716/2007. Πρέπει να αποστέλλονται όλα τα πεδία ακόμα κι αν είναι άδεια:
      
                  Αριθ. πεδίου
               
               
                  Ταυτότητα πεδίου
                  (όνομα)
               
               
                  Είδος και μέγεθος
               
               
                  Ορισμός
               
            
                  1
               
               
                  Ταυτότητα συνόλου δεδομένων
               
               
                  AN2…3
               
               
                  Αλφαριθμητικός κώδικας της σειράς όπως ορίζεται στο τμήμα 3 του παραρτήματος I του κανονισμού (ΕΚ) αριθ. 716/2007, π.χ. 1G για τη σειρά 1G (επίπεδο 2-IN της γεωγραφικής κατανομής σε συνδυασμό με το επίπεδο 3 της κατανομής κατά δραστηριότητα), 1G2 για τη σειρά 1G2 (επίπεδο 3 γεωγραφικής κατανομής σε συνδυασμό με την επιχειρηματική οικονομία).
               
            
                  2
               
               
                  Έτος αναφοράς
               
               
                  N4
               
               
                  Έτος αναφοράς με τέσσερις χαρακτήρες, π.χ. 2007.
               
            
                  3
               
               
                  Εδαφική μονάδα
               
               
                  AN2
               
               
                  Αντιστοιχεί στον κωδικό της δηλούσας χώρας. Ο κωδικός που πρέπει να χρησιμοποιείται είναι NUTS0.
               
            
                  4
               
               
                  Κατηγορία μεγέθους
               
               
                  N2
               
               
                  Ο κωδικός για την κατηγορία μεγέθους, π.χ. 30 για το σύνολο.
               
            
                  5
               
               
                  Οικονομική δραστηριότητα
               
               
                  AN1…4
               
               
                  Αλφαριθμητικοί ή αριθμητικοί κωδικοί για τους τίτλους NACE και τις τυποποιημένες ομαδοποιήσεις σύμφωνα με την κατανομή ανά δραστηριότητα όπως καθορίζεται για το επίπεδο 3 της κατανομής ανά δραστηριότητα στο παράρτημα III του κανονισμού (ΕΚ) αριθ. 716/2007. Παράδειγμα κωδικού τυποποιημένης δραστηριότητας είναι το BUS για την επιχειρηματική οικονομική δραστηριότητα. Μη τυποποιημένες ομαδοποιήσεις πρέπει να επισημαίνονται στο πεδίο 14.
                  Οι τελείες στους κωδικούς NACE πρέπει να αφαιρούνται. Π.χ. τα ορυχεία και τα λατομεία κωδικοποιούνται ως C, η παραγωγή τροφίμων και ποτών κωδικοποιείται ως 15, τα ξενοδοχεία ως 551.
               
            
                  6
               
               
                  Στοιχεία FATS
               
               
                  N2
               
               
                  30 για τη χώρα της τελικής ελέγχουσας θεσμικής μονάδας.
               
            
                  7
               
               
                  Χώρα της τελικής ελέγχουσας θεσμικής μονάδας
               
               
                  AN2
               
               
                  Κωδικός της χώρας που αντιστοιχεί στη χώρα στην οποία είναι μόνιμος κάτοικος η τελική ελέγχουσα θεσμική μονάδα. Οι κωδικοί όπως καθορίζονται για τα επίπεδα 2-IN και 3 της γεωγραφικής κατανομής στον κανονισμό (ΕΚ) αριθ. 716/2007.
               
            
                  8
               
               
                  Χαρακτηριστικά
               
               
                  AN4…5
               
               
                  Ο κωδικός των χαρακτηριστικών όπως καθορίζεται στο τμήμα 2 του παραρτήματος I του κανονισμού (ΕΚ) αριθ. 716/2007.
               
            
                  9
               
               
                  Τιμή δεδομένων
               
               
                  AN1…12
               
               
                  Αριθμητική τιμή των δεδομένων (οι αρνητικές τιμές έχουν μπροστά τους το σύμβολο πλην) εκφρασμένη ως ακέραιος αριθμός χωρίς δεκαδικά ψηφία. Πρέπει να σημειώνεται «na», εάν τα στοιχεία δεν διαβιβάζονται επειδή λείπουν.
               
            
                  10
               
               
                  Σημαία ποιότητας
               
               
                  AN…1
               
               
                  R: αναθεωρημένα στοιχεία, P: προσωρινά στοιχεία, W: στοιχεία χαμηλής ποιότητας που χρησιμοποιούνται για τον υπολογισμό των κοινοτικών συνόλων, αλλά δεν μπορούν να διαδοθούν σε εθνικό επίπεδο, E: τιμή κατ’ εκτίμηση.
                  Πρέπει, ταυτόχρονα, να παρέχεται περιγραφή της αναθεώρησης.
               
            
                  11
               
               
                  Σημαία εμπιστευτικότητας
               
               
                  AN…1
               
               
                  A, B, C, D, F, H: προσδιορίζει ότι τα στοιχεία είναι εμπιστευτικά και το λόγο για την εμπιστευτικότητα αυτή
                  
                              A
                           
                           
                              :
                           
                           
                              Υπερβολικά μικρός αριθμός επιχειρήσεων
                           
                        
                              B
                           
                           
                              :
                           
                           
                              Δεσπόζουσα θέση μίας επιχείρησης στα δεδομένα
                           
                        
                              C
                           
                           
                              :
                           
                           
                              Δεσπόζουσα θέση δύο επιχειρήσεων στα δεδομένα
                           
                        
                              D
                           
                           
                              :
                           
                           
                              Δευτερεύοντα στοιχεία εμπιστευτικότητας έτσι ώστε να προστατευτούν τα στοιχεία με σημαία A, B, C, F ή H
                           
                        
                              F
                           
                           
                              :
                           
                           
                              Τα στοιχεία είναι εμπιστευτικά κατ’ εφαρμογή του κανόνα p %.
                           
                        
                              H
                           
                           
                              :
                           
                           
                              Στοιχεία που δεν δημοσιεύονται σε εθνικό επίπεδο καθώς θεωρούνται ευαίσθητα στοιχεία ή με σκοπό να προστατευθούν στοιχεία που δεν απαιτούνται από τον κανονισμό (ΕΚ) αριθ. 716/2007 (εμπιστευτικά στοιχεία που υφίστανται μυστική επεξεργασία).
                           
                        
            
                  12
               
               
                  Κυριαρχία/μερίδιο της μεγαλύτερης μονάδας
               
               
                  N…3
               
               
                  Μια αριθμητική τιμή μικρότερη ή ίση του 100 που προσδιορίζει την ποσοστιαία κυριαρχία μίας ή δύο επιχειρήσεων οι οποίες δεσπόζουν στα στοιχεία και τα καθιστούν εμπιστευτικά. Η τιμή στρογγυλοποιείται προς τον πλησιέστερο ακέραιο αριθμό: π.χ. το 90,3 γίνεται 90. Το 94,5 γίνεται 95. Το πεδίο αυτό χρησιμοποιείται μόνον όταν στο προηγούμενο πεδίο χρησιμοποιούνται οι σημαίες εμπιστευτικότητας B ή C. Όταν στο προηγούμενο πεδίο χρησιμοποιείται ο F, το πεδίο αυτό πρέπει να περιλαμβάνει το μερίδιο της μεγαλύτερης επιχείρησης.
               
            
                  13
               
               
                  Μερίδιο της δεύτερης μεγαλύτερης μονάδας
               
               
                  N…3
               
               
                  Αριθμητική τιμή μικρότερη ή ίση του 100. Το πεδίο αυτό χρησιμοποιείται όταν στο πεδίο χρησιμοποιείται η σημαία εμπιστευτικότητας F. To πεδίο αυτό πρέπει να περιλαμβάνει το μερίδιο της δεύτερης μεγαλύτερης επιχείρησης.
               
            
                  14
               
               
                  Ομαδοποίηση κωδικών NACE
               
               
                  AN…40
               
               
                  Το πεδίο αυτό χρησιμοποιείται για τη μη τυποποιημένη ομαδοποίηση αρκετών κωδικών NACE.
               
            
                  15
               
               
                  Μονάδες τιμών δεδομένων
               
               
                  AN3…4
               
               
                  Το πεδίο αυτό μπορεί να χρησιμοποιηθεί για να προσδιοριστεί εάν έχουν χρησιμοποιηθεί μη τυποποιημένες μονάδες:
                  Πρέπει να χρησιμοποιούνται οι ακόλουθοι κωδικοί:
                  
                               
                           
                           
                              UNIT: μονάδες για μη νομισματικά στοιχεία
                           
                        
                               
                           
                           
                              KEUR: χιλιάδες ευρώ για νομισματικά στοιχεία για χώρες που είναι μέλη της ευρωζώνης
                           
                        
                               
                           
                           
                              KNC: χιλιάδες εθνικών νομισματικών μονάδων για χώρες που δεν είναι μέλη της ευρωζώνης.
                           
                        
            
                  16
               
               
                  Υποσημείωση
               
               
                  AN…250
               
               
                  Ελεύθερη σημείωση σχετικά με τα στοιχεία που μπορούν να δημοσιευτούν ως μεθοδολογική σημείωση/πρόσθετη επεξήγηση για την καλύτερη κατανόηση των παρεχόμενων δεδομένων.
               
            
                  Σημείωση: AN = Αλφαριθμητικός (π.χ. AN…8 – αλφαριθμητικό στοιχείο έως και 8 θέσεων αλλά το πεδίο μπορεί και να είναι άδειο, AN1…8 – αλφαριθμητικό στοιχείο με τουλάχιστον μία θέση και έως 8 θέσεις, AN1 – αλφαριθμητικό στοιχείο μιας θέσης, ακριβές)· N = Αριθμητικός (π.χ. N1 – αριθμητικό στοιχείο μίας θέσης, ακριβές).
               
            
   
      ΠΑΡΑΡΤΗΜΑ II
      ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗ ΔΙΑΒΙΒΑΣΗ ΣΤΑΤΙΣΤΙΚΩΝ ΕΞΑΓΩΓΗΣ ΓΙΑ ΤΙΣ ΑΛΛΟΔΑΠΕΣ ΣΥΝΔΕΟΜΕΝΕΣ ΕΤΑΙΡΕΙΕΣ
      1.   Εισαγωγή
      Η τυποποίηση των δομών εγγραφής των δεδομένων είναι θεμελιώδης για την αποτελεσματική επεξεργασία των δεδομένων. Αποτελεί αναγκαίο στάδιο για την παροχή στοιχείων στα πρότυπα της ανταλλαγής δεδομένων που καθόρισε η Επιτροπή (Eurostat).
      2.   Αναγνωριστικό ταυτότητας συνόλου δεδομένων
      Το ακόλουθο αναγνωριστικό ταυτότητας συνόλου δεδομένων θα χρησιμοποιηθεί για την υποβολή των στατιστικών εισαγωγής σχετικά με τις αλλοδαπές συνδεόμενες επιχειρήσεις:
      DSI+BOP_FATS_A
      3.   Δομή δεδομένων, κατάλογοι κωδικών και ιδιοχαρακτηριστικά
      Το τμήμα αυτό προβαίνει σε επισκόπηση της δομής των στοιχείων, των καταλόγων κωδικών και των ιδιοχαρακτηριστικών που πρέπει να χρησιμοποιούνται. Οι διαθέσιμες τιμές των ιδιοχαρακτηριστικών βρίσκονται στην πιο πρόσφατη έκδοση του εγχειριδίου συστάσεων σχετικά με την κατάρτιση στατιστικών για τις αλλοδαπές συνδεόμενες επιχειρήσεις της Eurostat που αναφέρεται στο άρθρο 7 του κανονισμού (ΕΚ) αριθ. 716/2007 και του εγχειριδίου ισοζυγίου πληρωμών της Eurostat. Πρέπει να διαβιβάζονται όλα τα πεδία ακόμα και αν είναι άδεια.
      Με σειρά από αριστερά προς τα δεξιά τα πεδία είναι:
      
                  Αριθμός πεδίου
               
               
                  Ταυτότητα πεδίου
                  (ονομασία)
               
               
                  Όνομα καταλόγου κωδικών ή έννοια
               
               
                  Είδος και μέγεθος
               
               
                  Ορισμός
               
            
                  1
               
               
                  Συχνότητα
               
               
                  CL_FREQ
               
               
                  AN1
               
               
                  Η συχνότητα της σειράς.
               
            
                  2
               
               
                  Περιοχή αναφοράς ή αναφέρων
               
               
                  CL_AREA_EE
               
               
                  AN2
               
               
                  Η χώρα ή η γεωγραφική/πολιτική ομάδα χωρών που συνδέεται με το μετρηθέν οικονομικό φαινόμενο.
               
            
                  3
               
               
                  Δείκτης προσαρμογής
               
               
                  CL_ADJUSTMENT
               
               
                  AN1
               
               
                  Επισημαίνει κατά πόσον έχει εφαρμοστεί ή όχι εποχιακή τροποποίηση ή/και τροποποίηση εργάσιμης ημέρας.
               
            
                  4
               
               
                  Είδος στοιχείου
               
               
                  CL_DATA_TYPE_FATS
               
               
                  AN1
               
               
                  Περιγράφει το είδος των δεδομένων.
               
            
                  5
               
               
                  Στοιχείο κωδικοποιημένο για FATS
               
               
                  CL_FATS_ITEM
               
               
                  AN3…8
               
               
                  Κωδικοποιημένο στοιχείο για χαρακτηριστικά FATS.
               
            
                  6
               
               
                  Κατανομή ανά νόμισμα
               
               
                  CL_CURR_BRKDWN
               
               
                  AN1
               
               
                  Κατανομή ανά νόμισμα για συναλλαγές και θέσεις.
               
            
                  7
               
               
                  Περιοχή αντιστοίχισης
               
               
                  CL_AREA_EE
               
               
                  AN2
               
               
                  Η χώρα ή η γεωγραφική/οικονομική ομάδα χωρών εντός της οποίας έχει τη συνδεόμενη εταιρεία του η περιοχή αναφοράς ή ο αναφέρων.
               
            
                  8
               
               
                  Ονομασία σειράς
               
               
                  CL_SERIES_DENOM
               
               
                  AN1
               
               
                  Καθορισμός μονάδας στην οποία εκφράζεται το νόμισμα μιας χώρας ή ειδικά τραβηκτικά δικαιώματα.
               
            
                  9
               
               
                  Οικονομική δραστηριότητα μόνιμων κατοίκων
               
               
                  CL_BOP_EC_ACTIV_R1
               
               
                  N4
               
               
                  Κωδικοί NACE και ειδικές ομαδοποιήσεις οικονομικής δραστηριότητας μόνιμων κατοίκων.
               
            
                  10
               
               
                  Οικονομική δραστηριότητα μη μόνιμων κατοίκων
               
               
                  CL_BOP_EC_ACTIV_R1
               
               
                  N4
               
               
                  Κωδικοί NACE και ειδικές ομαδοποιήσεις οικονομικής δραστηριότητας μη μόνιμων κατοίκων.
               
            
                  11
               
               
                  Χρονική περίοδος
               
               
                  TIME_PERIOD
               
               
                  AN4…35
               
               
                  Έτος αναφοράς.
               
            
                  12
               
               
                  Κωδικός μορφότυπου χρόνου
               
               
                  TIME_FORMAT
               
               
                  AN3
               
               
                  Περιγράφει μια ενιαία χρονική περίοδο ή χρονική σειρά.
               
            
                  13
               
               
                  Τιμή παρατήρησης
               
               
                  OBS_VALUE
               
               
                  AN…15
               
               
                  Αριθμητική τιμή δεδομένου (οι αρνητικές τιμές έχουν μπροστά το σύμβολο πλην).
               
            
                  14
               
               
                  Καθεστώς παρατήρησης
               
               
                  CL_OBS_STATUS
               
               
                  AN1
               
               
                  Πληροφορίες σχετικά με την ποιότητα της τιμής ή ασυνήθη ή ελλείπουσα τιμή.
               
            
                  15
               
               
                  Εμπιστευτικότητα παρατήρησης
               
               
                  CL_OBS_CONF
               
               
                  AN1
               
               
                  Πληροφορίες σχετικά με το κατά πόσο η παρατήρηση μπορεί να δημοσιοποιείται εκτός του ινστιτούτου παραλαβής ή όχι. Κενό διάστημα σημαίνει μη εμπιστευτικά στοιχεία.
               
            
                  16
               
               
                  Οργάνωση του αποστολέα
               
               
                  CL_ORGANISATION
               
               
                  AN3
               
               
                  Η οντότητα που στέλνει τα στοιχεία.
               
            
                  17
               
               
                  Παραλήπτης
               
               
                  CL_ORGANISATION
               
               
                  AN3
               
               
                  Η οντότητα που παραλαμβάνει τα στοιχεία.
               
            
                  Σημείωση: AN = Αλφαριθμητικός (π.χ. AN….8 – αλφαριθμητικό στοιχείο έως και 8 θέσεων αλλά το πεδίο μπορεί και να είναι άδειο, AN1…8 – αλφαριθμητικό στοιχείο με τουλάχιστον μία θέση και έως 8 θέσεις, AN1 – αλφαριθμητικό στοιχείο μιας θέσης, ακριβές)· N = Αριθμητικός (π.χ. N1 – αριθμητικό στοιχείο μίας θέσης, ακριβές).
               
            
   
      ΠΑΡΑΡΤΗΜΑ III
      ΠΑΡΕΚΚΛΙΣΕΙΣ
      Ο ακόλουθος πίνακας επισημαίνει για κάθε κράτος μέλος τις μεταβατικές περιόδους και τις παρεκκλίσεις που χορηγήθηκαν στα παραρτήματα I (ενότητα στατιστικών εισαγωγής σχετικά με τις αλλοδαπές συνδεόμενες επιχειρήσεις) και ΙΙ (ενότητα στατιστικών εξαγωγής σχετικά με τις αλλοδαπές συνδεόμενες επιχειρήσεις) του κανονισμού (ΕΚ) αριθ. 716/2007. Εάν είναι αναγκαία μια παρέκκλιση, γίνεται διάκριση μεταξύ πλήρους παρέκκλισης, όταν δεν μπορεί να παρασχεθεί καμία πληροφορία, και μερικής παρέκκλισης, όταν ορισμένες από τις διατάξεις δεν μπορούν να τηρηθούν. Στην περίπτωση μερικής παρέκκλισης, οι πίνακες επισημαίνουν κατά πόσον οι διατάξεις που δεν μπορούν να τηρηθούν αφορούν τη διαβίβαση αποτελεσμάτων (20 μήνες) ή την κάλυψη της δραστηριότητας.
      
                  Κράτος μέλος
               
               
                  Ενότητα για τις στατιστικές εισαγωγής σχετικά με τις αλλοδαπές συνδεόμενες επιχειρήσεις
               
               
                  Ενότητα στατιστικών εξαγωγής σχετικά με τις αλλοδαπές συνδεόμενες επιχειρήσεις
               
            
                  Γερμανία
               
               
                  Επέκταση της περιόδου διαβίβασης στοιχείων στους 26 μήνες για το έτος αναφοράς 2007
                  Εξαίρεση από την κατανομή ανά δραστηριότητα: NACE Αναθ. 1.1 κλάδος 67 και αντίστοιχοι κωδικοί στη NACE αναθ. 2 για τα έτη αναφοράς 2007-2010
               
               
                   
               
            
                  Ισπανία
               
               
                   
               
               
                  Πλήρης παρέκκλιση για τα έτη αναφοράς 2007-2008
               
            
                  Γαλλία
               
               
                   
               
               
                  Πλήρης παρέκκλιση για τα έτη αναφοράς 2007-2008
               
            
                  Λουξεμβούργο
               
               
                  Πλήρης παρέκκλιση για τα έτη αναφοράς 2007-2008
               
               
                  Πλήρης παρέκκλιση για τα έτη αναφοράς 2007-2008
               
            
                  Μάλτα
               
               
                  Επέκταση της περιόδου διαβίβασης στοιχείων στους 26 μήνες για τα έτη αναφοράς 2007-2008
               
               
                  Επέκταση της περιόδου διαβίβασης στοιχείων στους 26 μήνες για τα έτη αναφοράς 2007-2008
               
            
                  Πολωνία
               
               
                   
               
               
                  Πλήρης παρέκκλιση για το έτος αναφοράς 2007
               
            
                  Σλοβενία
               
               
                  Εξαίρεση από την κατανομή ανά δραστηριότητα: NACE αναθ. 1.1 κλάδοι 65 και 67 και αντίστοιχοι κωδικοί NACE αναθ. 2 για τα έτη αναφοράς 2007-2010
               
               
                   
               
            
                  Ηνωμένο Βασίλειο
               
               
                  Εξαίρεση από την κατανομή ανά δραστηριότητα: NACE αναθ. 1.1 τομέας J για το έτος αναφοράς 2007
               
               
                  Πλήρης παρέκκλιση για τα έτη αναφοράς 2007-2008